PAKRUOJO RAJONO SAVIVALDYBĖS TARYBA

SPRENDIMAS

DĖL PAKRUOJO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2024 METŲ PRIEMONIŲ VYKDYMO ATASKAITOS PATVIRTINIMO

2025 m. vasario 20 d. Nr. T-41

Pakruojis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, patvirtinto Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, 4 punktu, Pakruojo rajono savivaldybės taryba nusprendžia:

Patvirtinti Pakruojo rajono savivaldybės aplinkos apsaugos rėmimo specialiosios programos 2024 metų priemonių vykdymo ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Saulius Margis

Forma patvirtinta

Lietuvos Respublikos aplinkos ministro

2011 m. kovo 4 d. įsakymu Nr. D1-201

PAKRUOJO RAJONO SAVIVALDYBĖS ADMINISTRACIJA

PATVIRTINTA

Pakruojo rajono savivaldybės tarybos

2025 m. vasario 20 d. sprendimu Nr. T-41

PAKRUOJO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2024 METŲ PRIEMONIŲ VYKDYMO ATASKAITA

1. Informacija apie Savivaldybės aplinkos apsaugos rėmimo specialiosios programos (toliau – Programa) lėšas

Eil. Nr.	(1) Programos finansavimo šaltiniai	Lėšos, Eur
1.1.	Mokesčiai už teršalų išmetimą į aplinką	90 100,00
1.2.	Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius)	471 569,00
1.3.	Lėšos, gautos kaip želdinių atkuriamosios vertės kompensacija	6 266,00
1.4.	Savanoriškos juridinių ir fizinių asmenų įmokos ir kitos teisėtai gautos lėšos	27,00
1.5.	Iš viso (1.1+1.2+1.3+1.4)	567 962,00
1.6.	Mokesčiai, sumokėti už medžiojamųjų gyvūnų išteklių naudojimą	34 472,00
1.7.	Ankstesnio ataskaitinio laikotarpio ataskaitos atitinkamų lėšų likutis	20 950,00
1.8.	Iš viso (1.6+1.7)	55 422,00
1.9.	Faktinės ataskaitinio laikotarpio programos lėšos (1.5+1.8)	623 384,00

Eil. Nr.	(2) Savivaldybės visuomenės sveikatos rėmimo specialiajai programai skirtinos lėšos	Lėšos, Eur
1.10.	20 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą	113 592,00
1.11.	Ankstesnio ataskaitinio laikotarpio ataskaitos atitinkamų lėšų likutis	139 980,00
1.12.	Iš viso (1.10+1.11)	253 572,00

Eil. Nr.	(3) Kitoms programos priemonėms skirtinos lėšos	Lėšos, Eur
1.13.	80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą	454 370,00
1.14.	Ankstesnio ataskaitinio laikotarpio ataskaitos atitinkamų lėšų likutis	177 278,00
1.15.	Iš viso (1.13+1.14)	631 648,00

2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą

Eil. Nr.	Priemonės pavadinimas	Detalus priemonės vykdymo aprašymas	Panaudota lėšų, Eur
2.1.	Žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos.
2.1.1.	Neperspektyvių bebraviečių ardymo darbai Pakruojo rajono teritorijoje	Atsakingas vykdytojas – Pakruojo rajono savivaldybės administracija, atsakingas – Žemės ūkio skyrius. Neperspektyvių bebraviečių ardymo darbai Pakruojo rajono teritorijoje nebuvo vykdyti.	0,00
2.1.2.	Finansiškai remti žemės sklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos.	Atsakingas vykdytojas – VĮ Valstybinių miškų urėdijos Biržų regioninis padalinys, VĮ Valstybinių miškų urėdijos Panevėžio regioninis padalinys ir ūkininkas Benjaminas Rimdžius. Žalos prevencijos priemonės vykdytos Pakruojo rajono girininkijose. Sumokėta už tvorų stulpus, vielos tinklą, repelentus ir kitų statybinių medžiagų įsigijimą medelių apsaugai nuo skabymo ir laupymo, siekiant apsaugoti miško želdinius ir sodmenis nuo medžiojamųjų gyvūnų daromos žalos. Finansuoti tvorų tvėrimo ir remonto darbai. Darbai atlikti sausio – gruodžio mėn.	32 788,00
Iš viso:	32 788,00

3. Programos lėšos, skirtos Savivaldybės visuomenės sveikatos rėmimo specialiajai programai

Programos pavadinimas	Panaudota lėšų, Eur
Savivaldybės visuomenės sveikatos rėmimo specialioji programa	169 607,00

4. Kitos aplinkosaugos priemonės, kurioms įgyvendinti panaudotos Programos lėšos

Eil. Nr.	Priemonės pavadinimas	Detalus priemonės vykdymo aprašymas	Panaudota lėšų, Eur
4.1.	Aplinkos kokybės gerinimo ir apsaugos priemonės
4.1.1.	Dviračių takų priežiūra Guostagalio seniūnijoje	Atsakingas vykdytojas – Guostagalio seniūnas. Guostagalio, Šikšnių, Dvariūkų, Degėsių, Gedučių, Butniūnų kaimuose prižiūrėta apie 12 kilometrų dviračių takų: šienauti pakraščiai, kirsti krūmai. Darbo priemonės ir medžiagos pirktos iš Pakruojo vartotojų kooperatyvo. Krūmapjovių ir pjūklo atsarginės dalys bei remonto paslaugos įsigytos iš G. Dzindulio IĮ. Kuras iš UAB „Viada LT“. Darbus atliko Guostagalio seniūnijos darbuotojai ir samdyti asmenys. Darbai atlikti balandžio – gruodžio mėn.	900,00
4.1.2.	Sosnovskio barščių naikinimas Guostagalio seniūnijoje	Atsakingas vykdytojas – Guostagalio seniūnas. Gedučių kaime vykdyti 4 purškimai herbicidu „Roundup“ apie 0,9 ha. Raudonpamūšio, Butniūnų kaimuose purkšta 3 kartus. Herbicidai pirkti iš Pakruojo vartotojų kooperatyvo. Darbus atliko Guostagalio seniūnijos darbuotojai. Darbai atlikti gegužės – spalio mėn.	600,00
4.1.3.	Smėlio, druskos mišinio surinkimas iš gatvių Linkuvos mieste	Atsakingas vykdytojas – Linkuvos seniūnija. Pirktos darbo priemonės ir traktoriaus detalės iš Skaistčio ŽŪB, B. Mikalajūno IĮ. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbai atlikti vasario – gruodžio mėn.	1 500,00
4.1.4.	Lietaus surinkimo įrenginių priežiūros darbai Linkuvos seniūnijoje	Atsakingas vykdytojas – Linkuvos seniūnija. Pirktos priemonės iš G. Dzindulio IĮ. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbai atlikti balandžio – lapkričio mėn.	3 000,00
4.1.5.	Saugomų teritorijų priežiūros ir tvarkymo darbai Linkuvos seniūnijoje	Atsakingas vykdytojas – Linkuvos seniūnija. Pirktos atsarginės detalės traktoriui, tepalai iš Skaistčio ŽŪB ir AB „Lytagra“. Pirktas kuras iš UAB „ViadaLt“. Kirsti krūmai, pjauti nudžiuvę medžiai, pjauta žolė. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbus atliko seniūnijos darbuotojai. Darbai atlikti kovo - gruodžio mėn.	1 000,00
4.1.6.	Dviračių takų priežiūra Linkuvos seniūnijoje	Atsakingas vykdytojas – Linkuvos seniūnija. Pirktas smėlis ir jo transportavimo paslauga iš D. Grigaičio IĮ. Pirktos darbo priemonės iš Pakruojo vartotojų kooperatyvo. Sutvirtinti miesto dviračių takų šlaitai. Šienauta žolė prie dviračių takų. Atnaujinta infrastruktūra. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbai atlikti balandžio – gruodžio mėn.	3 000,00
4.1.7.	Sosnovskio barščių naikinimas Linkuvos seniūnijoje	Atsakingas vykdytojas – Linkuvos seniūnija. Vykdyti Sosnovskio barščių naikinimo darbai Ruponių kaimo Vingio ir Parko gatvėse; Linkuvos miesto Pašvitinio g. Pirkti herbicidai iš Pakruojo vartotojų kooperatyvo. Darbus atliko seniūnijos darbuotojai. Darbai atlikti gegužės – liepos mėn.	300,00
4.1.8.	Lietaus surinkimo įrenginių priežiūros darbai Lygumų seniūnijoje	Atsakingas vykdytojas – Lygumų seniūnas. Lietaus paviršinio vandens surinkimo sistemos remontas Naujamiesčio g. 5, Lygumų mstl. Pirkti šulinių dangčiai, lietaus surinkimo šulinių remonto paslauga iš A. Jokūbaičio. Trasos valymą asenizacine-hidrodinamine mašina atliko UAB „Pakruojo vandentiekis“. Lietaus drenažo atkarpos įrengimo ir remonto darbus atliko UAB „Taurita“. Kitus darbus atliko darbuotojai, dirbantys su verslo liudijimais. Darbai atlikti kovo mėn.	3 000,00
4.1.9.	Dviračių takų priežiūra Pakruojo seniūnijoje.	Atsakingas vykdytojas – Pakruojo seniūnas. Pirktos dviračių takų, aplinkos tvarkymo darbų paslaugos Pakruojo mieste iš asmenų, dirbančių pagal verslo liudijimus ir individualias veiklas. Apšvietimo įrengimo darbai palei dviračių taką, darbus atliko UAB „Mazgas“. Darbai atlikti balandžio – rugpjūčio mėn.	85 000,00
4.1.10.	Smėlio, druskos mišinio surinkimas iš gatvių Pakruojo mieste	Atsakingas vykdytojas – Pakruojo seniūnas. Pirktos gatvių valymo (smėlio-druskos) tvarkymo darbų paslaugos pagal verslo liudijimus ir individualias veiklas. Darbai atlikti Pakruojo seniūnijos teritorijoje. Darbai atlikti kovo – balandžio mėn.	3 000,00
4.1.11.	Sosnovskio barščių naikinimas Pakruojo seniūnijoje	Atsakingas vykdytojas – Pakruojo seniūnas. Sosnovskių barščių naikinimui pirkta chemija (UAB „Pakruojo agrochemija“). Sosnovskio barščiai buvo naikinami Žalioji g., Pakruojis. Pirktos paslaugos Sosnovskių barščių naikinimui iš asmenų, dirbančių pagal verslo liudijimus ir individualias veiklas (Pakruojo mieste). Darbai atlikti gegužės – birželio mėn.	600,00
4.1.12.	Dviračių takų priežiūra Pašvitinio seniūnijoje	Atsakingas vykdytojas – Pašvitinio seniūnas. Vykdyti dviračių takų priežiūros darbai (nušienauta, nugrėbta žolė, nuvalytos samanos, iškirsti menkaverčiai krūmynai Draudelių, Mikniūnų, Peleniškių kaimuose, Pašvitinio mstl.) Žolės šienavimo, grėbimo, krūmynų kirtimo darbus atliko pagal verslo liudijimus dirbę asmenys. Pirkti darbo įrankiai (grėbliai, pirštinės) iš Pakruojo vartotojų kooperatyvo. Darbai atlikti balandžio – gruodžio mėn.	800,00
4.1.13.	Sosnovskio barščių naikinimas Pašvitinio seniūnijoje	Atsakingas vykdytojas – Pašvitinio seniūnas. Vykdyti Sosnovskio barščių naikinimo darbai (purškimas herbicidais) Draudelių, Voronių k. Pašvitinio mstl. Nupirkta herbicidų piktžolių naikinimui iš UAB „Pakruojo agrochemija“. Pirktos pirštinės iš Pakruojo vartotojų kooperatyvo. Sosnovskio barščių naikinimo darbus atliko pagal verslo liudijimą dirbęs asmuo. Darbai atlikti kovo – gruodžio mėn.	200,00
4.1.14.	Lietaus surinkimo įrenginių priežiūros darbai Pašvitinio seniūnijoje	Atsakingas vykdytojas – Pašvitinio seniūnas. Pagilintas paviršinio vandens surinkimo griovys, pakeista sulūžusi pralaida Naujapamūšio g. Pamūšio kaime. Darbus atliko UAB „Joniškio spedicija“. Darbai atlikti balandžio – gruodžio mėn.	1 200,00
4.1.15.	Saugomų teritorijų priežiūros ir tvarkymo darbai Rozalimo seniūnijoje	Atsakingas vykdytojas – Rozalimo seniūnas. Menkaverčių krūmų šalinimas Daugyvenės valstybinio hidrografinio draustinio teritorijoje. Darbus atliko fiziniai asmenys, dirbantys su verslo liudijimais. Darbai atlikti gegužės – birželio mėn.	500,00
4.1.16.	Dviračių takų priežiūra Rozalimo seniūnijoje	Atsakingas vykdytojas – Rozalimo seniūnas. Takų valymas, šienavimas, purškimas herbicidais. Šalia esančios augmenijos genėjimas. Darbai atlikti Rozalimo miestelyje Sodžiaus, Pakruojo, Vytauto, Šeduvos g., Plaučiškiuose Parko ir Šeduvos gatvėse esančiuose takuose ir šalia jų. Takų ilgis per 4 km. Darbus atliko fiziniai asmenys, dirbantys su verslo liudijimais. Darbai atlikti rugsėjo - spalio mėn.	500,00
4.1.17.	Lietaus surinkimo įrenginių priežiūros darbai Rozalimo seniūnijoje	Atsakingas vykdytojas – Rozalimo seniūnas. Lietaus surinkimo sistemos išvalymas ir remontas Rozalimo miestelyje. Darbus atliko MB „Lairent“. Darbai atlikti lapkričio mėn.	2 000,00
4.1.18.	Dviračių takų priežiūra Žeimelio seniūnijoje	Atsakingas vykdytojas – Žeimelio seniūnas. Žeimelio mstl., Vytauto Didžiojo g., Dariaus ir Girėno g., Bardiškių k., Staškavičių k. dviračių takų kelkraščių šienavimas, šiukšlių rinkimas, lapų grėbimas, krūmų kirtimas. Pirktos darbo priemonės iš Pakruojo vartotojų kooperatyvo (pirštinės, sekatoriai, šakų genėjimo žirklės), kuras iš UAB „Baltic Petroleum“. Darbus atliko fiziniai asmenys, dirbantys pagal verslo liudijimus. Darbai atlikti kovo – rugsėjo mėn.	800,00
4.1.19.	Sosnovskio barščių naikinimas Žeimelio seniūnijoje	Atsakingas vykdytojas – Žeimelio seniūnas. Vykdyti Sosnovskio barščių naikinimo darbai Žeimelio mstl. Plytinės g., Žaliosios g. ir Sodų bendrijoje „Obelelė“ teritorijoje, Steigvilių k. (įvažiuojant į kaimą). Pirkti chemikalai TAIFUN ir RODEO iš UAB „Pakruojo agrochemija”, darbo priemonės - iš Pakruojo vartotojų kooperatyvo. Darbus atliko fiziniai asmenys, dirbantys pagal verslo liudijimus. Darbai atlikti balandžio – rugsėjo mėn.	400,00
4.1.20.	Vandentiekio, nuotekų tinklų ir vandens gerinimo įrenginių statyba Pakruojo rajone	Atsakingas vykdytojas – UAB „Pakruojo vandentiekis“. Gačionių k. požeminio vandens gavybos gręžinio ir vandens gerinimo įrenginių projektavimo ir statybos darbai. Titonių k. vandens gerinimo įrenginių projektavimo ir statybos darbai. Šikšnių k. vandens gerinimo įrenginių projektavimo ir statybos darbai. Pakruojis–Linksmučiai vandentiekio trąsos įrengimas. Darbus atliko UAB „Infes technologijos” ir MB „Lairent”. Dvariškių k. vandentiekio tinklų projektavimo ir projekto priežiūros darbai. Darbus atliko MB „Palaimos projektai”. Lygumų mstl. vandentiekio, nuotekų tinklų ir nuotekų valyklos statybos projektavimo ir projekto priežiūros darbai. Darbus atliko MB „Palaimos projektai”. Darbai atlikti kovo – liepos mėn.	177650,00
4.1.21.	Individualių nuotekų valymo įrenginių arba nuotekų kaupimo rezervuarų įsigijimo ir įrengimo kompensavimas.	Atsakingas vykdytojas – Pakruojo rajono savivaldybės administracijos vyriausiasis specialistas. Suteikta dalinė kompensacija už individualių nuotekų valymo įrenginių statybą 31 Pakruojo rajono savivaldybės gyventojui. Darbai atlikti kovo – gruodžio mėn.	24 800,00
Iš viso panaudota 4.1 priemonei	310 750,00
4.2.	Atliekų tvarkymo infrastruktūros plėtros priemonės
4.2.1.	Atliekų surinkimo iš viešųjų teritorijų priemonių įsigijimas ir įrengimas	Atsakingas vykdytojas – Pakruojo seniūnas. Pirktos šiukšlių dėžės iš UAB „AJ Produktai“. Darbai atlikti spalio mėn.	2000,00
4.2.2.	Šiukšlių dėžių įsigijimas ir įrengimas Žeimelio seniūnijoje	Atsakingas vykdytojas – Žeimelio seniūnas. Nupirktos ir Žeimelio mstl., (E. Leijerio al., Vienybės a. ) pastatytos 5 šiukšliadėžės. Pardavėjas UAB „Naujieji ženklai“ Pakruojo vartotojų kooperatyvas. Darbai atlikti gruodžio mėn.	600,00
Iš viso panaudota 4.2 priemonei	2 600,00
4.3.	Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės
4.3.1.	Bešeimininkių atliekų tvarkymas Guostagalio seniūnijoje	Atsakingas vykdytojas – Guostagalio seniūnas. Sutvarkytos bešeimininkės atliekos Javydonių, Šlapelių, Palinkuvės, Keliuotiškių kaimuose, Šikšnių pamiškėje, prie pat kelio. Surinktos šiukšlės, padangos. Po sutvarkymo nupjauta žolė ir krūmokšniai. Pirkta transportavimo paslauga iš UAB „Pakruojo komunalininkas“. Darbus atliko samdytas asmuo. Darbai atlikti kovo – spalio mėn.	1 000,00
4.3.2.	Apleistų teritorijų tvarkymas Klovainių seniūnijoje.	Atsakingas vykdytojas – Klovainių seniūnas. Pavasarį ir vasarą buvo tvarkomos Daugyvenės ir Ramytės upės pakrantės (Klovainių mstl. ribose) bei buvusių dolomito karjerų pakrantės ir teritorija. Buvo renkamos šiukšlės, genimos šakos. Klovainių mstl. sutvarkyta užšiukšlinta bendro naudojimo teritorija, buvo pasitelkta UAB „Pakruojo komunalininkas“. Buvo tvarkomos 18 neveikiančių kapinių teritorijos nupjaunant žolę ir sutvarkant aplinką. Pirktas kuras iš UAB „Viada“, darbo priemonės (pirštinės, grėbliai, šiukšlių maišai, kastuvai) iš UAB „Senukai“. Samdyta technika šiukšlių ir šakų išvežimui iš UAB „Pakruojo komunalininkas“. Pirkta aplinkos tvarkymo paslauga iš privačių asmenų (dirbančių su verslo liudijimais). Darbai atlikti kovo – gruodžio mėn.	3 600,00
4.3.3.	Bešeimininkių atliekų tvarkymas Klovainių seniūnijoje	Atsakingas vykdytojas – Klovainių seniūnas. Rinktos ir išvežtos šiukšlės iš Klovainių mstl. bendro naudojimo aikštelėse, parko teritorijoje, gatvių kelkraščiuose, Titonių, Laipuškių, Gačionių kaimų bendruomenės namų teritorijose, Klovainių mstl. iš bendro naudojimo plotų. Pirktas kuras iš „UAB Viada“, tepalai, krūmapjovių ir žoliapjovių detalės, valai iš MB „Arnita“, šiukšlių maišai, šluotos, grėbliai iš UAB „Senukai“. Pirkta aplinkos tvarkymo paslauga iš privačių asmenų (dirbančių su verslo liudijimais) ir Laipuškių kaimo bendruomenės. Darbai atlikti liepos – gruodžio mėn.	2 950,00
4.3.4.	Bešeimininkių atliekų tvarkymas Linkuvos seniūnijoje	Atsakingas vykdytojas – Linkuvos seniūnija. Pirktos darbo priemonės iš Pakruojo vartotojų kooperatyvo, AB „Lytagra“. Pirkta vežimo paslauga – paslaugos teikėjas UAB „Pakruojo komunalininkas“. Pirktos atsarginės detalės ir alyva traktoriui iš Skaistčio žemės ūkio bendrovės. Bešeimininkių atliekų surinkimas ir transportavimas (Paguliankos k., Ūdekų k. ir Linkuva, Vienybės a. 5) darbus atliko UAB „Virginijus ir Ko“. Sutvarkytos užšiukšlintos teritorijos (šienauta žolė, kirsti krūmai, rinktos šiukšlės): Veselkiškių kaime; teritorija prie uždaryto Paguliankos sąvartyno; Linkuvos mieste Tilto g., Laisvės g. ir Vienybės a. ir Valakų kaimuose. Pirktas kuras iš UAB „ViadaLt“. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbai atlikti kovo – gruodžio mėn.	3 500,00
4.3.5.	Bešeimininkių atliekų tvarkymas Lygumų seniūnijoje	Atsakingas vykdytojas – Lygumų seniūnas. Užšiukšlintos teritorijos Sakalų kaime (Lygumų sen.) sutvarkymas. Surinktos keleto metų bešeimininkės atliekos iš 1 ha ploto teritorijos. Atliekos išrūšiuotos. Darbuotojų, dirbančių su verslo liudijimais, darbo užmokestis – 870,17 Eur. Transporto paslauga ir atliekų pridavimas į sąvartyną – 529,83 Eur (UAB „Virginijus ir KO“). Darbai atlikti gruodžio mėn.	1 400,00
4.3.6.	Bešeimininkių atliekų tvarkymas Pašvitinio seniūnijoje	Atsakingas vykdytojas – Pašvitinio seniūnas. Sutvarkytos bešeimininkės atliekos iš užterštų teritorijų: Dausiškių k., Kazokų k., Pamūšio mstl., Sosdvario k. pakelėse, Gedminių k. bendro naudojimo aikštelėje. Pirkta Bešeimininkių atliekų surinkimo ir transportavimo paslauga iš UAB „Virginijus ir KO“ Darbai atlikti kovo – gruodžio mėn.	81,00
4.3.7.	Bešeimininkių atliekų tvarkymas Rozalimo seniūnijoje	Atsakingas vykdytojas – Rozalimo seniūnas. Samdytas transportas šiukšlių išvežimui, pirkti šiukšlių maišai. Tvarkytos užšiukšlintos teritorijos Galelių, Žvirblonių, Jomantonių kaimuose (dujotekio apsauginė zona), seniūnijos teritorijoje rinktos padangos, prie Laičių tvenkinio, Rozalimo miško parko prieigose poilsiautojų paliekamos šiukšlės. Darbus atliko fiziniai asmenys, dirbantys su verslo liudijimais, transporto paslaugos pirktos iš UAB „Pakruojo komunalininkas“. Darbai atlikti gegužės – gruodžio mėn.	1 000,00
4.3.8.	Bešeimininkių atliekų tvarkymas Žeimelio seniūnijoje	Atsakingas vykdytojas – Žeimelio seniūnas. Sutvarkytos ir išvežtos bešeimininkės atliekos iš viešųjų teritorijų Žeimelio mstl., Diržių k., Mažučių k., Staškavičių k. Darbus atliko fiziniai asmenys, dirbantys pagal verslo liudijimus. Darbo priemonės pirktos iš Pakruojo vartotojų kooperatyvo. Atliekų vežėjas UAB „Virginijus ir Ko“ bei UAB „Pakruojo komunalininkas“. Darbai atlikti balandžio – gruodžio mėn.	6035,00
4.3.9.	Bešeimininkių atliekų tvarkymas	Atsakingas vykdytojas – Pakruojo rajono savivaldybės administracijos vyriausioji specialistė (ekologė). Iš savivaldybės teritorijos išvežta į regioninį atliekų sąvartyną 39,82 t bešeimininkių atliekų. Vežimo pakrovimo darbus atliko UAB „Pakruojo komunalininkas“. Atliekų sutvarkymo darbus atliko VšĮ Šiaulių regiono atliekų tvarkymo centras. Darbai atlikti sausio – gruodžio mėn.	2 574,00
Iš viso panaudota 4.3 priemonei	22 140,00
4.4.	Aplinkos monitoringo, prevencinės, aplinkos atkūrimo priemonės
4.4.1.	Vandens telkinių pakrančių valymas Guostagalio seniūnijoje	Atsakingas vykdytojas – Guostagalio seniūnas. Šienauti ir tvarkyti Guostagalio ir Gedučių tvenkiniai, Dvariūkų užtvankos pakrantė, Raudonpamūšio atodanga. Detalės žoliapjovei ir remonto paslaugos pirktos iš G. Gzindulio IĮ. Kuras – UAB „Viada LT“. Darbo priemonės įsigytos iš Pakruojo vartotojų kooperatyvo. Guostagalio seniūnijos darbuotojų bei samdytų asmenų. Darbai atlikti balandžio – spalio mėn.	4 000,00
4.4.2.	Vandens telkinių pakrančių valymas ir tvarkymas Klovainių seniūnijoje	Atsakingas vykdytojas – Klovainių seniūnas. Sutvarkytos Klovainių skaldos karjerų (tvenkinių) pakrantės, surinktos šiukšlės, nugenėti krūmynai (3 km atkarpos). Sutvarkytos kelio, vedančio į karjerus, prieigos, nupjauta žolė, nugenėti krūmai benzininėmis žoliapjovėmis ir krūmapjovėmis. Pirkta aplinkos tvarkymo paslauga iš privačių asmenų. Pirktas kuras iš UAB „Viada“, tepalai, pirštinės, kirviai iš UAB „Senukai“, detalės žoliapjovių ir pjūklo aparatams (grandinės, dirželiai, guoliai kt. detalės) bei jų remonto paslaugos iš MB „Arnita“. Darbai atlikti kovo – spalio mėn.	1 000,00
4.4.3.	Vandens telkinių pakrančių valymas ir tvarkymas Linkuvos seniūnijoje	Atsakingas vykdytojas – Linkuvos seniūnija. Tvarkytos vandens telkinių pakrantės: Linkuvos miesto parko, Pakalnio g., Joniškėlio g., Ūdekų k. ir Dūčių k. Pirkta paslauga vandens Linkuvos Joniškėlio g. telkinių ir Ūdekų k. tvenkinių valymui iš V. Gaurilčiko, dirbančio pagal individualią veiklą. Pirktos darbo priemonės iš Pakruojo vartotojų kooperatyvo. Pirktas kuras iš UAB „ViadaLT“. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbai atlikti balandžio – gruodžio mėn.	6 000,00
4.4.4.	Vandens telkinių pakrančių valymas ir priežiūra Pašvitinio seniūnijoje	Atsakingas vykdytojas – Pašvitinio seniūnija. Išvalyti Žvirblinių ir Mikniūnų kaimo tvenkiniai. Iškirsti pakrančių menkaverčiai krūmynai, iššienauti makrofitai vandens telkiniuose, jie ištraukti į krantą. Vandens telkinių tvarkymo darbus atliko Vytautas Gaurilčikas. Darbai atlikti gegužės - spalio mėn.	3 000,00
4.4.5.	Vandens telkinių pakrančių valymas ir priežiūra rajono Rozalimo seniūnijoje	Atsakingas vykdytojas – Rozalimo seniūnija. Šiukšlių rinkimas. Mažaverčių augalų šalinimas. Prižiūrimi vandens telkiniai: Laičių užtvanka, vandens telkiniai Rozalimo mstl., Žvirblonių k., Plaučiškių tvenkinio paplūdimyje išvalyta pakrantė, atnaujintas smėlis. Darbus atliko seniūnijos darbuotojai, fiziniai asmenys, dirbantys su verslo liudijimais, ir AB „Meresta“. Darbai atlikti gegužės – spalio mėn.	4 000,00
4.4.6.	Vandens telkinių pakrančių valymas ir priežiūra rajono Žeimelio seniūnijoje	Atsakingas vykdytojas – Žeimelio seniūnija. Šiukšlių rinkimas, žolės pjovimas, infrastruktūros atnaujinimas. Prižiūrimi vandens telkiniai: Baltausių užtvanka, Žeimelio mstl., Lauksodžio k. ir Diržių k. tvenkiniai. Darbus atliko fiziniai asmenys, dirbantys pagal verslo liudijimus. Darbai atlikti gegužės – rugsėjo mėn.	1 000,00
4.4.7.	Ekstremaliųjų ekologinių situacijų, avarijų padarinių likvidavimas Pakruojo rajono savivaldybės teritorijoje	Atsakingas vykdytojas – Pakruojo rajono savivaldybės administracijos vyriausioji specialistė (ekologė). Pirkta naftos produktų išsiurbimo iš Gedminių k., Pašvitinio sen., esančio šulinio paslauga. Paslaugą atliko – UAB „Ekovalis“. Darbai atlikti rugsėjo mėn.	1 615,00
4.4.8.	Savivaldybei priklausančių užtvankų remonto ir rekonstravimo darbai	Atsakingas vykdytojas – Žemės ūkio skyrius. Darbai vykdyti nebuvo.	0,00
Iš viso panaudota 4.4 priemonei	20 615,00
4.5.	Visuomenės švietimo ir mokymo aplinkosaugos klausimais priemonės
4.5.1.	Aplinkosauginė spauda mokykloms, bibliotekoms	Atsakingas vykdytojas – Pakruojo rajono savivaldybės administracijos vyriausioji specialistė (ekologė). Užsakyta spauda 2025 m. rajono mokykloms, ikimokyklinėms įstaigoms, bibliotekoms: „Miškai” 4 vnt., „Lututė” 7 vnt., „Sodo spalvos“ 5 vnt. Prenumeruojamas laikraštis – „Žaliasis pasaulis“ 4 vnt. Darbai atlikti gruodžio mėn.	849,00
4.5.2.	Aplinkosauginių akcijų, renginių, talkų, parodų organizavimas, knygų, plakatų, lankstinukų ir kitų švietėjiškų priemonių, susijusių su atliekų rūšiavimu, įsigijimas ir platinimas	Atsakingas vykdytojas – Pakruojo rajono savivaldybės administracijos vyriausioji specialistė (ekologė). Pirkti inkilai darželiams, dalyvavusiems Žemės dienos minėjime, pardavėjas Bronislovas Gedminas. Pirkti šiukšlių maišai akcijai „Darom“ (142 vnt.), pardavėjas Pakruojo vartotojų kooperatyvas (UAB „Senukai”). Pirkti įspėjamieji lipdukai (480 vnt.), pardavėjas UAB „MASTER IDEA“. Organizuota gražiausiai tvarkomų sodybų šventė: pirkta vaza (1 vnt.) komisijos pirmininkei, pardavėja Monika Miknevičienė, padėklai komisijai (33 vnt.), pardavėjas UAB „Jusena“ ir graviravimo paslaugos, pardavėja – Justina Andrešiūnienė. Pirkta muzikinė programa, paslaugos teikėjas – MB „Aradona“, sceninis pasirodymas, paslaugos teikėjas – Erika Vasiliauskaitė, muzikinės programos įgarsinimo paslauga, paslaugos teikėjas – UAB „Draugiški koncertai“, maitinimo paslaugos, pardavėjas – MB „Maira plius”, renginio vedimo paslaugos, paslaugos teikėjas – Danielius Budrys, ir renginio fotografavimo paslaugos, paslaugos teikėjas – Vidmantas Pėželis. Pirkti vienkartiniai indai ir įrankiai, pardavėjas UAB „Kanrugė“ ir Pakruojo vartotojų kooperatyvas (UAB „Senukai”). Pirktos hortenzijos, pardavėjas Marius Bilkis. Organizuotas Pasaulinės gyvūnų dienos minėjimas. Pirkti skanėstai gyvūnams (21 vnt.), žaislai (10 vnt.) ir maišeliai gyvūnų išmatoms rinkti (14 vnt.), pardavėjas Pakruojo vartotojų kooperatyvas (UAB „Senukai”). Surengtas dresuotų šunų pasirodymas, paslaugos teikėjas – Gabrielė Neniškė. Darbai atlikti kovo – gruodžio spalio mėn.	7 462,00
4.5.3.	Aplinkosauginis renginys, talka „Pakruojis gražėja“	Atsakingas vykdytojas – Pakruojo seniūnija. Suorganizuota pavasarinė talka, kurios metu buvo tvarkomos bendruomenių teritorijos ir viešosios erdvės (pirktos ūkinės prekės iš UAB „Jupoja“). Atliekų transportavimo paslauga pirkta iš UAB „Pakruojo komunalininkas“. Darbai atlikti balandžio – gegužės mėn.	800,00
4.5.4.	Parama Gamtosauginių mokyklų programai	Atsakingas vykdytojas – Pakruojo rajono savivaldybės administracijos vyriausioji specialistė (ekologė). Gamtosauginių mokyklų programoje dalyvavo „Žemynos“ progimnazija ir Rozalimo pradinė mokykla. Sumokėta Lietuvos žaliųjų judėjimui už konsultacijas, gamtosauginių mokyklų programos veiksmų planų vertinimą. Sumokėta už Žaliąją vėliavą, kurią gavo „Žemynos“ progimnazija. Darbai atlikti kovo – spalio mėn.	300,00
4.5.5.	Projektas „Gamta – mūsų namai“	Atsakingas vykdytojas – Lygumų pagrindinė mokykla. Suorganizuotos ekskursijos į Kauno zoologijos sodą ir Klaipėdos jūrų muziejų. Vykdyti edukaciniai užsiėmimai: piešinių paroda „Gamta – mūsų namai”, užsiėmimai „Atliekų rūšiavimo svarba gamtai, gyvybei”. Dalyvauta akcijoje „Darom“. Darbai atlikti kovo – spalio mėn.	690,00
4.5.6.	Projektas „Gamtos labirintai“	Atsakingas vykdytojas – Žeimelio pagrindinė mokykla. Edukacinėje erdvėje „Žalioji klasė“ vyko integruotos pamokos „Vanduo mūsų sveikatai“, „Kaip rūšiuoti atliekas“, „Vaistingieji augalai“, „Švari mokyklos aplinka“. Dalyvauta respublikinėje 7 klasių integruotoje gamtos mokslų, matematikos ir informacinių technologijų viktorinoje „Globalios Žemės problemos", skirtoje Žemės dienai. Gimnazijos kiemo teritorijoje pasodinta naujų juodalksnių medelių. Darbai atlikti kovo – spalio mėn.	480,00
4.5.7.	Projektas „Žaliųjų edukacinių erdvių mokyklos aplinkoje įgyvendinimas“	Atsakingas vykdytojas – Rozalimo pradinė mokykla. Įsigyta vasarinių, daugiamečių gėlių daigų ir svogūninių gėlių. Darbai atlikti kovo – rugsėjo mėn.	200,00
4.5.8.	Projektas „Mes gamtos vaikai“	Atsakingas vykdytojas – Rozalimo pradinės mokyklos ikimokyklinio ugdymo skyrius. Įrengtas „Basų kojų takas“, nupirkti takui reikalingi įvairūs akmenukai, betoninės plytelės „Pėdos“ ir uosiniai padėkliukai. Darbai atlikti kovo – spalio mėn.	327,00
4.5.9.	Projektas „Žalias žemės rūbas“	Atsakingas vykdytojas – Balsių pagrindinė mokykla. Organizuotos ekskursijos po Užutrakio parką ir Varnikų botaninį-zoologinį draustinį. Surengtas pėsčiųjų žygis-ekspedicija ant gretimame kaime esančio Kukučio kalno. Mokykloje surengta fotografijų paroda. Vyko diskusija su agronomu Egidijumi Švereika apie žalingą ūkinės veiklos poveikį augmenijos įvairovei. Buvo išklausyta paskaita Vilniaus universiteto Šiaulių akademijos botanikos sode apie retus, nykstančius augalus. Darbai atlikti gegužės – birželio mėn.	480,00
4.5.10.	Projektas „Auk, Vaikystės sode“	Atsakingas vykdytojas – Balsių pagrindinės mokyklos Klovainių ikimokyklinio ugdymo skyrius. Surengtos edukacinės – pažintinės išvykos: VU Šiaulių akademijos botanikos sode, veislinių paukščių ir naminių gyvūnų zoologijos sode „Raiba plunksna“. Vaikai dalyvavo edukaciniame užsiėmime „Augalų paslaptys puokštėje“. Sveikatos specialistė Kristina Usonienė suorganizavo pamokėlę „Ekologiškų produktų vartojimas ir jų nauda sveikatai“. Dalyvauta STEAM veikloje „Mes saugome gamtą“. Nupirkta trąšų medeliams, sodo-daržo inventorius ir du edukaciniai tentai „Plunksnuoti kaimynai“ ir „Lietuvos žvėrys“. Darbai atlikti balandžio – lapkričio mėn.	480,00
4.5.11.	Projektas „Pažinkime gyvūnijos bioįvairovę“	Atsakingas vykdytojas – Pakruojo r. Linkuvos gimnazija“ Paminėta pasaulinė Žemės diena ir iškelti mokinių pagaminti inkilai. Fotografuoti besikeičiantys metų laikai ir surengta nuotraukų paroda. Sukurta kompozicija „Mylime Žemę“. Surengta ekskursija į Kauno zoologijos sodą. „Įdomiosios ekologijos“ paskaitoje mokiniai sužinojo apie tekstilės atliekų prikėlimą naujam gyvenimui, sąmoningą madą „Kaip sukurti tvarų prekės ženklą“. Lektoriai priminė žiedinės ekonomikos tvarumo svarbą. Mokiniai pagilino žinias dalyvaudami „Atliekų kultūros egzamine“. Nagrinėdami stendą „Paukščių nameliai“ mokiniai sužinojo, kad skirtingų rūšių paukšteliai gyvena tik jiems skirtuose inkiluose. Darbai atlikti kovo – gegužės mėn.	480,00
4.5.12.	Projektas „Nuo EGO prie EKO. Kaip gyvensime KARTU?“	Atsakingas vykdytojas – Linkuvos gimnazijos Pašvitinio pradinio ugdymo skyrius. Organizuoti edukaciniai užsiėmimai: „Kad ruoniukui būtų saugiau“ – Baltijos jūros gyvūnų reabilitacijos centre. „Baltijos jūra – mūsų namai“ – Jūrų muziejuje. Organizuotos kūrybinės veiklos: Nuotraukų koliažas „Baltija – mūsų namai“. Paveikslėlių kūrimas su smėliu ir kitomis gamtinėmis medžiagomis. Surengta paramos akcija „Padėk man“. Paaukotas maistas ir gyvūnų prekės nuvežti į gyvūnų globos įstaigą „Šiaulių letenėlė“. Darbai atlikti balandžio – birželio mėn.	480,00
4.5.13.	Projektas „Mes gamtos vaikai“	Atsakingas vykdytojas – Linkuvos specialioji mokykla. Suorganizuota ekskursija į Kauno zoologijos sodą. Įgyvendintas projektas: „Keturi metų laikai mūsų gimtinėje“: 1 dalis „Keliaukim žiemužės pėdsakais“ (žiema); 2 dalis „Bundanti gamta“ (pavasaris); 3 dalis „Gamta vasaros linksmybėse“ (vasara); 4 dalis „Auksinio rudens verpetuose“ (ruduo). Veikė kūrybinės dirbtuvėlės: „Darbeliai iš antrinių žaliavų“; „Medžiai – rudenį“. Suorganizuota paroda: „Pavasariniai žiedai“; akcija „Judam ir švarinam gamtą kartu“; popietė skirta „Pasaulinei laukinės gamtos dienai“ ir popietė „Žaidžiu ir mokausi iš gamtos“; viktorina „Pažink šalia augančius medžius“; renginys „Švarus vanduo“. Stebėjome paukščius pavasarį ir aptarėme renginyje. Gamtos objektų stebėjimo rezultatai pristatyti konferencijoje „Žalioji kraitė 2024“. Teminės išvykos į parką ir kiti užsiėmimai. Darbai atlikti sausio – gruodžio mėn.	480,00
4.5.14.	Projektas „Žmogus gamtos draugas“	Atsakingas vykdytojas – „Žemynos“ progimnazija. Vykdyta akcija „Lesyklėlė“, kurios metu buvo lesinami paukščiai. Žemės dienos proga, Rozalimo miške buvo iškelti inkilai paukščiams. Suorganizuota išvyka į Pašilių stumbryną. Surengta dieninė stovykla „Gyvenk sveiku gyvenimo ritmu“. Dalyvaujant tarptautinėje Gamtosauginių mokyklų programoje buvo sprendžiamos įvairios aplinkosauginės problemos. Už gamtosauginę veiklą, tarptautinėje Gamtosauginių mokyklų programoje, mokykla buvo apdovanota trylikta Žaliąja vėliava ir sertifikatu. Mokyklos teritorijoje buvo pasodintas sakurų parkas. Darbai atlikti kovo – spalio mėn.	480,00
4.5.15.	Projektas „Biblijinių augalų sodas“	Atsakingas vykdytojas – Pakruojo nevalstybinis katalikų lopšelis-darželis „Varpelis“. Įsigytos medinės ant ratukų bei pakeltos lysvės ir augalų sėklos biblijinio sodo atnaujinimui. Surengta viktorina apie augalus, jų dalis ir augimo ciklą. Darbai atlikti kovo – gruodžio mėn.	660,00
4.5.16.	Projektas „Gamta – mūsų namai“	Atsakingas vykdytojas – Pakruojo vaikų lopšelis-darželis „Vyturėlis“. Vykdytas ilgalaikis respublikinis projektas „Mes rūšiuojam“. Vykdyta STEAM veikla „Keksiukai paukščių kavinei“. Organizuotos edukacijos: „Dolomitinis akmuo“, „Stebiu, matau, fiksuoju, pažįstu“, „Paukšteliai giesmininkai“ ir pažintis su naminiu gyvūnu – ožka. Surengtos akcijos: „Vanduo – tai gyvybė ir sveikata!“ ir „Paukštelių įkurtuvės“. Vyko susitikimas su gamtininku ir gamtos fotografu M. Čepuliu. Organizuotos 2 edukacinės išvykos: į AB „Klovainių skalda“ gamyklą ir išvyka į Šiaulių jaunųjų gamtininkų centrą. Darbai atlikti kovo – spalio mėn.	480,00
4.5.17.	Projektas „Skaitom žalią gamtos knygą“	Atsakingas vykdytojas – Žeimelio darželis-daugiafunkcis centras „Ąžuoliukas“. Įrengta vėjarodė ir saulės laikrodis. Įsigyta ir įrengta meteorologinė stotelė. Darbai atlikti rugpjūčio – spalio mėn.	580,00
4.5.18.	Projektas „Mes - mažieji gamtos bičiuliai“	Atsakingas vykdytojas – Stačiūnų daugiafunkcis centras. Organizuotas lesyklėlių kabinimas. Lesinti paukšteliai. Įrengtame mini sode augintos daržovės ir gėlės, įkurtas „Vabzdžių viešbutis“ ir „Sliekų laboratorija“. Vykdyta atliekų rūšiavimo akcija. Naudodamiesi skaitmeniniu mikroskopu, padidinamuoju stiklus bei kitomis mini laboratorijos priemonėmis buvo stebimi augalai nuo sėklytės iki vaisiaus. Darbai atlikti sausio – gruodžio mėn.	523,00
4.5.19.	Projektas „Mes - gamtos draugai“	Atsakingas vykdytojas – agentūros – visos Lietuvos vaikai Pakruojo labdaros ir paramos fondas. Darbai nebuvo vykdomi. Darbai atlikti kovo – gruodžio mėn.	0,00
4.5.20.	Projektas „Pažindami gamtą – saugome ją“	Atsakingas vykdytojas – Pakruojo Šv. Jono Krikštytojo parapija. Organizuotas žygis į Linksmučių pušyną aplankant danielių ūkį ir ekskursija į Kauno zoologijos sodą. Rodyti mokomieji filmai, skatinantys saugoti gamtą. Surengtos kūrybinės dirbtuvės „Prikelk šiukšlę antram gyvenimui“. Nuotraukų paroda „Aš esu atsakingas už gamtą“. Darbai atlikti balandžio – liepos mėn.	300,00
4.5.21.	Projektas „Žmogus ir gamta“	Atsakingas vykdytojas – Lietuvai pagražinti draugijos Pakruojo skyrius. Sudalyvauta miško sodinimo šventėje Gedžiūnuose ir paminėtas Tvarkdaraičio jubiliejus. Paminėta Aplinkosaugos diena Linksmučiuose, atkreiptas dėmesys į aplinkos vertybes. Prisiminimais apie Girinio tako įkūrimą Linksmučiuose dalinosi taką įrengę Lietuvai pagražinti draugijos Pakruojo skyriaus nariai. Darbai atlikti kovo – rugsėjo mėn.	200,00
4.5.22.	Projektas „Einam kartu – 2“	Atsakingas vykdytojas – Pakruojo rajono sporto centras. Organizuotas žygis RYTMETYS. Projekto dalyviai projekto metu pėsčiomis įveikė pasirinktą trąsą – 10 km ir 14 km. Į projekto veiklą buvo įtraukta daugiau nei 250 įvairaus amžiaus žmonių. Visi dalyviai paskatinti ir apdovanoti atminimo dovanėlėmis ir padėkomis. Darbai atlikti kovo – rugsėjo mėn.	300,00
4.5.23.	Projektas „Ekskursija į sąvartyną ir žygis – visuomenės sąmoningumo rūšiuoti ir gyventi tvariau skatinimui“	Atsakingas vykdytojas – Pakruojo miesto bendruomenė „Malūnas“. Ekskursija į Šiaulių regiono atliekų tvarkymo centrą. Darbai atlikti lapkričio – gruodžio mėn.	300,00
4.5.24.	Projektas „Suprasti daugiau, gyventi švariau“	Atsakingas vykdytojas – sutrikusio intelekto žmonių globos bendrija „Pakruojo viltis“. Surengtos paskaitos apie taršos žalą. Suorganizuota rūšiavimo popietė ir išdalintos rūšiavimo atmintinės. Suorganizuotos ekskursijos į Vilniaus universiteto botanikos sodą ir Trakų pilį. Sudalyvauta talkose tvarkant Rozalimo miško parko poilsiavietę ir Pakruojo miestą pavasarinėje talkoje. Darbai atlikti gegužės – birželio mėn.	300,00
4.5.25.	Projektas „Atrask Pakruojo rajono saugomas teritorijas ir gamtą“	Atsakingas vykdytojas – Pakruojo verslo ir informacijos centras. Suorganizuota gyvosios gamtos paskaita su gamtininku Mariumi Čepuliu. Ir gamtinis pažintinis žygis „Miško terapija-basomis“ Rozalimo miško parke su gamtos edukatore. Darbai atlikti birželio mėn.	480,00
Iš viso panaudota 4.5 priemonei	18 111,00
4.6.	Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės
4.6.1.	Želdynų ir želdinių apsauga, tvarkymas, veisimas Guostagalio seniūnijoje	Atsakingas vykdytojas – Guostagalio seniūnija. Sodinti ir prižiūrėti gėlynai Guostagalio k. prie seniūnijos, mokyklos, buvusio darželio pastatų, Šikšnių k. prie koplytėlės, Degėsių k. prie mokyklos ir bendruomenės pastatų, Dvariūkų žydų atminimo vieta. Šienauta žolė, genėtos medžių šakos. Palinkuvės parke tvarkyti nugriuvę medžiai. Gėlės ir jų daigai pirktos iš Astos Čivilytės Kriščiūnienės, Ind. G. Praniulienės įm. ir ūkininkės Rūtos Stankūnienės. Trąšos gėlynų priežiūrai, durpių substratas, įrankiai iš Pakruojo vartotojų kooperatyvo. Kuras – UAB „Viada LT“. Detalės žoliapjovei ir remonto paslaugos pirktos iš G. Gzindulio IĮ. Darbus atliko Guostagalio seniūnijos darbuotojai ir samdyti asmenys. Darbai atlikti balandžio – gruodžio mėn.	5524,00
4.6.2.	Želdynų ir želdinių apsauga, tvarkymas, veisimas Klovainių seniūnijoje	Atsakingas vykdytojas – Klovainių seniūnija. Klovainių seniūnijoje nupjauti medžiai, kėlę pavojų žmonių gyvybei bei turtui. Balsių kaime nupjautas 1 uosis, Klovainių mstl. dvikamienė pušis, Gačionių k. nupjautas 1 beržas, Petrašiūnų k. nupjautos trys akacijos, Pamūšio kaimo kapinėse sutvarkyta pušis, kurios viršūnė buvo pažeista vėtros, nupjauti 8 nuniokoti (nulūžę, pažeisti vėtros) medžiai Klovainių miestelyje bei 4 nulaužti medžiai Pamūšio k. Nugenėti Klovainių mstl. Karjerų g., kelio Rimšoniai-Vaišvydžiai esantys krūmynai. Samdytas UAB „Pakruojo komunalininkas“ bokštelis medžiams nupjauti ir genėti bei UAB „Aplinkos darbai“ aukštalipiai. Klovainių mstl. teritorijoje prižiūrėti 9 gėlynai (pirktos ir susodintos gėlės gėlynuose, trąšos laistytuvai, grėbliai, pirštinės, kastuvai kibirai). Benzininėmis žoliapjovėmis šienautos bendro naudojimo teritorijos - Balsių, Gačionių, Pamūšio, Titonių, Petrašiūnų, Laipuškių ir Klovainių mstl. Pirktas kuras iš UAB „Viada“, tepalai, atsarginės detalės žoliapjovėms (pjovimo gija, dirželiai, kitos smulkios detalės iš MB „Arnita“ G. Dzindulio IĮ), benzopjūklams. Pirkta autobokštelio, šakų genėjimo, aplinkos tvarkymo (žolės pjovimo) paslauga, samdyta nupjautų medžių, stambių išvežimo ir surinkimo technika iš UAB „Pakruojo komunalininkas“. Taip pat pirkta aplinkos tvarkymo paslauga iš Laipuškių bendruomenės bei asmenų, turinčių verslo liudijimus. Darbai atlikti gegužės – gruodžio mėn.	11 590,00
4.6.3.	Želdynų ir želdinių apsauga, tvarkymas, veisimas Linkuvos seniūnijoje	Atsakingas vykdytojas – Linkuvos seniūnas. Vykdyta želdynų, gėlynų ir želdinių apsauga, tvarkymas, veisimas. Pirkta paslauga medžių genėjimui ir kirtimui Linkuvos seniūnijoje. Paslaugos teikėjai UAB „Arbora LT“, UAB „Aplinkos darbai“ ir UAB „Pakruojo komunalininkas“. Darbai atlikti Linkuvos mieste, Ūdekų, Puodžiūnų, Kalpokų ir Plento kaimuose. Pirkti gėlių sodinukai, sėklos iš A. Čivilytės - Kriščiūnienės, G. Praniulienės IĮ ir J. Augėnienės IĮ. Pirktos darbo priemonės ir įrankiai, trąšos, durpės, mulčas, gėlių svogūnėliai, sėklos vejai iš Pakruojo vartotojų kooperatyvo. Pirktos darbo priemonės iš B. Mikalajūno IĮ. Pirktos atsarginės detalės iš Skaistčio ŽŪB. Pirktas kuras iš UAB „Baltic Petroleum“ ir UAB „ViadaLt“. Pirkta krūmapjovių remonto paslauga, atsarginės detalės, pirkta krūmapjovė ir akumuliatorinis pjūklas iš UAB „Husvitas“ ir G. Dzindulio IĮ. Pirktos detalės vandens siurbliui iš AB „Lytagra“. Pirktos aplinkos tvarkymo darbų paslaugos iš asmenų, dirbančių pagal verslo liudijimus, individualios veiklos pažymas. Darbai atlikti kovo – gruodžio mėn.	44 200,00
4.6.4.	Želdynų ir želdinių apsauga, tvarkymas, veisimas Lygumų seniūnijoje	Atsakingas vykdytojas – Lygumų seniūnija. Genėti įvairūs medžiai Lygumuose, Stačiūnuose, Šukioniuose, Dvariškiuose, Beinoraičiuose (dauguma po elektros laidais, šalia gatvių), nupjauti 7 pavojingi medžiai. Darbus atliko UAB „Arbora“. Buvo remontuojamos ir prižiūrimos 4 krūmapjovės, 4 žoliapjovės, žolės pjovimo traktorius, 2 benzininiai pjūklai, pirkti priedai, (lynai, tepalai, peiliai), remonto paslaugos. Prekės ir paslaugos įsigytos iš UAB „Husvitas“. Pirktas kuras krūmapjovėms, žoliapjovėms, žolės pjovimo traktoriui, benzininiams pjūklams, šakų smulkintuvui. Šienaujama viešose vietose, skveruose ir parkuose – apie 30 ha. Genimi medžiai. Darbus atliko UAB „Naftrus“. Pirkti smulkūs įrankiai, ūkinės medžiagos, žemės, durpės, trąšos, kitos prekės (vazonai, kibirai, laistytuvai, žemės įrankiai gėlynų priežiūrai. Šakų smulkintuvo detalė, dviračių stovai ir metaliniai laikikliai lauko augalams Prekės įsigytos iš UAB „Pakruojo vartotojų kooperatyvas“, UAB „Lytagra“, IĮ „Šiaulių koordinatė“ ir (VŠĮ „Retenė“). Pirkti augalų sodinukai iš Monika Miknevičienė. Sutvarkius drenažą išlygintas sklypas ir užsėta žolė. Darbus atliko UAB „Taurita“. Pirktos aplinkos tvarkymo paslaugos su verslo liudijimais. Darbai atlikti kovo – gruodžio mėn.	33 260,00
4.6.5.	Želdynų ir želdinių apsauga, tvarkymas, veisimas Pakruojo seniūnijoje	Atsakingas vykdytojas – Pakruojo seniūnas. Pirkta darbams atlikti naudojamų krūmapjovių, žoliapjovių, prietaisų priežiūros, remonto darbai ir jų dalys, priedai (UAB Montaka; G. Dzindulio individuali įmonė; MB Arnita; UAB Horo Mechanika). Pirktas kuras iš UAB Viada LT. Pirktos aplinkos tvarkymo darbų paslaugos Pakruojo mieste pagal verslo liudijimus ir individualios veiklos pažymas. Pakruojo seniūnija prižiūri 36 gėlynus. Ratinio ekskavatoriaus paslaugos aplinkos tvarkymui pirktos iš AB „Meresta“, autobokštelio nuoma iš UAB Pakruojo komunalininkas. Augalai, gėlės miesto apželdinimui (M. Miknevičienės ind. veiklą; Jurgita Augėnienė, dirbanti pagal ind. veiklą, ūk. Mindaugas Vozbinas; UAB Alandus; ūk. Romuald Uroblevski). Trąšos, pušų žievė, chemija ir darbo priemonės iš Pakruojo vartotojų kooperatyvo ir UAB „Jupojos statybinės medžiagos“, AB Lytagra, UAB Pakruojo agrochemija. Darbai atlikti kovo – lapkričio mėn.	49 300,00
4.6.6.	Želdynų ir želdinių apsauga, tvarkymas, veisimas Pašvitinio seniūnijoje	Atsakingas vykdytojas – Pašvitinio seniūnas. Pirkta gėlių sodinukų ir žemių, skverų ir gėlynų apsodinimui Pašvitinio mstl., Pamūšio, Mikniūnų bei Draudelių kaimuose iš individualios G. Praniulienės įmonės, G. Kriščiūno Prekių (paslaugų) ir iš Pakruojo vartotojų kooperatyvo. Žolės pjovimui trimeriais, vejapjovėmis, traktoriuku „Rider“ seniūnijos viešosiose erdvėse, parkuose bei skveruose pirktas benzinas iš UAB „FLEET UNION“. Darbus atliko asmenys, dirbantys pagal verslo liudijimus. Želdynų ir želdinių tvarkymo, šienavimo priežiūros darbams atlikti įsigyta pjovimo lynų, tepalų, alyvos, reduktorius, peiliai, oro ir tepalų filtrai, pjovimo galvutė, laikikliai, sankaba, apmokėta už remonto darbus krūmapjovėms ir vėjapjovėms, bei traktoriukui Raider. Prekės ir paslaugos įsigytos iš UAB „Pasienis“ ir G. Dzindulio. Nupjauti 5 avariniai, nudžiuvę, pavojų pastatams, žmonėms, eismui keliantys medžiai Peleniškių kaimo Piliakalnio gatvėje. Darbus atliko UAB „Aplinkos darbai“. Medžių susmulkinimui, sutvarkymui su benzopjūklu, pirkta remonto paslauga ir alyva, grandinė, sankaba, starteris iš UAB „Pasienis“. Pirkta benzino iš UAB „FLEET UNION“. Darbai atlikti balandžio – gruodžio mėn.	14 280,00
4.6.7.	Želdynų ir želdinių apsauga, tvarkymas, veisimas Rozalimo seniūnijoje	Atsakingas vykdytojas – Rozalimo seniūnija. Nugenėta per 100 įvairių medžių Rozalime, Mediniškiuose, Birjagaloje (dauguma po elektros laidais, šalia gatvių). Darbus atliko: UAB „Pakruojo komunalininkas“. Remontuotos 3 krūmapjovės, 1 „Rider 214 TC“ traktoriukas, 3 žoliapjovės, pjūklas, pirktos detalės (linai, tepalai, grandinės, peiliai ir kt.). Paslaugos teikėjai: G. Dzingulio IĮ., UAB „Husvitas“. Pirktas kuras motoriniam pjūklui, krūmapjovėms, žoliapjovėms, Rider traktoriukui. Šienaujama parkuose – apie 15 ha (Rozalimas, Plaučiškiai, Vismantai, Medikoniai) viešosiose erdvėse, žolė pjauta paplūdimiuose – apie 3 ha ploto. Šienautos pakelės. Genėti medžiai. Darbus atliko seniūnijos darbuotojai. Pirkti smulkūs įrankiai, ūkinės medžiagos, žemės, gėlių sėklos, trąšos, kitos prekės, skirtos želdynų tvarkymui. Paslaugos teikėjas - Pakruojo vartotojų kooperatyvas. Pirktos gėlės, medeliai. Gėlės, medeliai pasodinti Rozalimo miestelio viešosiose erdvėse, Žvirblonių kaime. Paslaugos teikėjai – V. Ralienė (ind. veikla), Irma Budzevičienė (ind. veikla). Pjauta žolė keturiose seniūnaitijose, rinktos šiukšlės, tvarkyti šaligatviai, prižiūrėti gėlynai, augalai, grėbti lapai, genėti medžiai. Darbus atliko fiziniai asmenys, dirbantys su verslo liudijimais. Plaučiškių parko šienavimo darbus atliko Laipuškių bendruomenė. Darbai atlikti kovo – gruodžio mėn.	32 600,00
4.6.8.	Želdynų ir želdinių apsauga, tvarkymas, veisimas Žeimelio seniūnijoje	Atsakingas vykdytojas – Žeimelio seniūnas. Nupjauti medžiai ir genėtos medžių šakos Žeimelio mstl., Nociūnų k., Grikpėdžių k. Darbus atliko UAB „Aplinkos darbai“. Remontuotos ir prižiūrėtos krūmapjovės, įsigyta nauja krūmapjovė bei įvairūs priedai (lynai, tepalai, grandinės, peiliai ir kt.). Paslaugos ir priedai pirkti G. Dzindulio IĮ., UAB „Pasienis“, MB „Arnita“. Pirktas kuras traktoriui, motoriniams pjūklams, krūmapjovėms, žoliapjovėms iš UAB Viada LT. Šienauta ir pjauta žolė, viešose erdvėse, parkuose, kapinėse ~ 34,99 ha (Žeimelio mstl., Bardiškių, Grikpėdžių, Geručių kaimuose; Staškavičių, Lauksodžio, Žeimelio, Noreikų, Steigvilių, Akmeniškių, Nakrošiūnų, Rupšūtų, Mažučių, Bardiškių kapinėse. Šienautos pakelės ir genėti medžiai. Darbus atliko fiziniai asmenys, dirbantys pagal verslo liudijimus. Pirkti smulkūs įrankiai, ūkinės medžiagos, žemės, gėlių sėklos, trąšos, kitos prekės, skirtos želdynų tvarkymui. Paslaugų teikėjas – Pakruojo vartotojų kooperatyvas. Pirkti medeliai, gėlės. Paslaugos teikėjai – Gintautas Kriščiūnas (verslo liudijimas), K. Skirvaino žemės ūkio valda, MB „Albinos Gėlės“. Darbus atliko fiziniai asmenys, dirbantys pagal verslo liudijimus. Pjauta žolė keturiose seniūnaitijose, renkamos šiukšlės, tvarkomi šaligatviai, prižiūrimi gėlynai, augalai, grėbiami lapai. Darbus atliko fiziniai asmenys, dirbantys pagal verslo liudijimus. Darbai atlikti kovo – gruodžio mėn.	37 874,00
Iš viso panaudota 4.6 priemonei	228 628,00
Iš viso panaudota programos lėšų	805 239,00

5. Ataskaitinio laikotarpio Programos lėšų likučiai (nepanaudotos lėšos)

Eil. Nr.	Programos priemonių grupės pavadinimas	Lėšų likutis, Eur
5.1.	Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2)	22 634,00
5.2.	Savivaldybės visuomenės sveikatos rėmimo specialioji programa (1.12–3)	83 965,00
5.3.	Kitų programos aplinkosaugos priemonių grupė (1.15–4)	28 804,00
Iš viso:	135 403,00

_________________________